APROBACIÓN DAS BASES REGULADORAS E CONVOCATORIA DE ADHESIÓN DO PROXECTO ERASMUS+2023
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 20/02/2023)

EXPEDIENTE: 2023003512 ASUNTO: APROBACIÓN DAS BASES REGULADORAS E CONVOCATORIA DE ADHESIÓN DE CENTROS EDUCATIVOS DE FP DA PROVINCIA DE PONTEVEDRA PARA A FORMACIÓN DUN CONSORCIO DE MOBILIDADE NO MARCO DO PROXECTO QUE SE PRESENTARÁ Á CONVOCATORIA ERASMUS+ 2023. TRÁMITE: RP de aprobación das bases reguladoras e convocatoria MCC/ypp A Deputada Delegada do Servizo de Promoción do Emprego e Desenvolvemento Local en materia de proxectos europeos, en virtude das competencias delegadas da Presidencia, dita a seguinte RESOLUCIÓN: A Xunta de Goberno na súa sesión ordinaria do día 26 de novembro de 2021, adoptou, entre outros, o acordo (nº 27.31030) de aprobación do “Plan de fomento da capacitación do capital humano” na provincia de Pontevedra. Este plan consta de distintos programas ou liñas de actuación entre os que se encontran os proxectos de mobilidade impulsados pola iniciativa Erasmus+, o Programa de acción da Unión Europea nos ámbitos da educación e a formación, a xuventude e o deporte, que entrou en vigor o 1 de xaneiro de 2014. A Deputación de Pontevedra conta coa acreditación Erasmus+, válida no ámbito da educación e a formación profesional, que a habilita para presentar solicitudes como entidade coordinadora de consorcio de mobilidades para o financiamento dunha liña especial de fondos á que só as entidades que conten con dita acreditación poden acceder. Neste sentido, e unha vez aberta a convocatoria por parte do programa Erasmus+ a Deputación de Pontevedra pretende presentar a solicitude de financiamento, para o cal é necesario a formación do consorcio de mobilidadade. O 23 de novembro de 2022 publicouse no Diario Oficial da Unión Europea núm. C 444/16 a convocatoria de propostas 2023 (EAC/A10/2022) do Programa Erasmus+, ao abeiro do Regulamento (UE) Nº 2021/817 do Parlamento Europeo e do Consello, do 20 de maio do 2021, polo que se establece o “Erasmus+”, o Programa da Unión para a educación e a formación, a xuventude e o deporte, e se derroga o Regulamento (UE) núm.1288/2013. O prazo para a presentación de solicitudes finaliza o 23 de febreiro de 2022 ás 12:00 horas. En consecuencia, a Deputación de Pontevedra, no uso das competencias e atribucións que ten asignadas pola vixente LRBRL, de conformidade co disposto nas convocatorias da Comisión Europea, desenvolve as bases reguladoras e convocatoria de adhesión de centros educativos de FP da provincia de Pontevedra para a formación dun consorcio de mobilidade no marco do proxecto que se presentará á convocatoria Erasmus+ 2023 antes citada. Visto o informe-proposta do xefe do Servizo de Promoción de Emprego e Desenvolvemento Local, de data 18 de xaneiro de 2023, propoñendo a aprobación das bases e convocatoria citada e sinalando que “A aprobación desta actuación non leva aparellada necesidades orzamentarias, (…).” Vista a dilixencia de Intervención en relación ao informe-proposta do Servizo de Promoción de Emprego e Desenvolvemento Local de data 23 de xaneiro 2023. En consecuencia, visto o que antecede e a normativa de pertinente aplicación e de conformidade co disposto na Resolución Presidencial nº 2019014186, de 1 de agosto de 2019, de delegación de competencias da Presidencia e as catro modificacións (RPs de datas 10/01/2020, 11/03/2020, 18/05/2020 e 27/09/2021), RESOLVO: Asinado dixitalmente na data que figura á marxe. Contra este acordo que pon fin á vía administrativa poderá interpoñerse recurso potestativo de reposición ante a Presidencia, no prazo dun mes a partir do día seguinte ó desta notificación (artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas) ou ben directamente recurso contencioso – administrativo ante o Xulgado do Contencioso – Administrativo de Pontevedra, no prazo establecido no artigo 46 da Lei 29/1998, de 13 de xullo Reguladora da xurisdición Contencioso – Administrativa. Todo isto sen prexuízo de que poida ser utilizado calquera outro recurso que estime conveniente.